Snarveier på tastaturet
Enten man er bruker av Windows eller MAC kan man ha god nytte av snarveier på tastaturet.
Det finnes mange slike snarveier, jeg skal her vise de som jeg bruker  mest og kan være en god hjelp å kunne.
 Windows:
Jeg kommer her til å benevne tastene som de er på et tastatur, noen er bare med piler feks disse:
Shift: Denne finner du over  CTRL og er ofte merket med en oppoverpil.
Enter: Denne befinner seg på høyre side av bokstavtastene og er ofte merket med en brukket pil til venstre
Tilbaketast: Denne er plassert over Enter og er ofte merket med en pil mot venstre.
For å kopiere en tekst så merkes den aktuelle teksten. Dette kan gjøres på flere måter:
•	"Dra" musepila over teksten som skal kopieres
•	Klikk i begynnelsen av tekstområdet som skal merkes, hold tasten Shift nede, klikk på slutten av tekstområdet (uten å slippe Shift-tasten)
•	Klikk i begynnelsen av tekstområdet - hold CTRL+SHIFT nede og klikk piltasten til høyre så merkes ord for ord.
For å kopiere det merkede tekstområdet så trykker du på CTRL+C 
For å bruke det du har kopiert kan du lime det inn feks et annet sted i dokumentet, eller til et annet dokument - ved å trykke på CTRL+V)
For å merke alt i et dokument for kopiering, sletting eller for å klippe ut trykker du på CTRL+A
Har du kopiert noe feil kan du angre en kopiering ved å klikke på CTRL+Z
For å klippe ut det merkede området kan du klikke på CTRL+X, området blir også kopiert ved denne snarveien.
Merk at ved å foreta en ny kopiering blir den forrige erstattet - det blir kun liggende 1 kopiering i minnet av gangen.
MAC:
De som har gått over fra Windows til Mac, har nok merket seg at tastebruken er litt annerledes på Mac. Forskjellene er ikke store, men i begynnelsen kan det være litt forvirrende før man får helt taket på det.
På Mac har vi tre hjelpetaster: CMD ⌘, CTRL og ALT ⌥-knappen:
CMD = eller kommand eller eple-tasten ⌘
CTRL = eller kontroll-tasten
ALT= eller Option-tasten ⌥
På Mac er det CMD-tasten som gjør det som CTRL-tasten gjør på Windows. Det betyr, at hvis du f.eks skal kopiere til utklippstavlen (clip board), så holder du CMD+C nede, og limer inn med CMD+V. Ellers er fremgangsmåten den samme som beskrevet under Windows i avsnittet over.
Så alt det du var vant med å bruke CTRL til på Windows, kan du stort sett gjøre på samme måte på Mac, men da med CMD- eller ”eple”-tasten.
CTRL-tasten på Mac brukes  bla til å ”høyreklikke”. Dersom du bruker touchpad (berøringsflate), istedenfor mus, kan du bruke CTRL og klikke, da kommer ”høyremenyen” opp. Mac har høyremeny akkurat som på Windows.
En annen tast, eller heller fravær av tast,  som fører til litt forvirring på Mac er Delete-eller slettetasten. Den finnes ikke der. På Mac bruker vi Backspace ←,. 
For å slette gjør du slik: du bruker backspace-tasten  ←, den står plassert rett over Enter-tasten på høyre side. Backspace sletter bokstaven til venstre for der du plasserer markøren. Dersom du vil at den skal slette bokstaven til høyre, slik som Delete gjør på Windows, holder du Fn-tasten nede mens du trykker på backspace.

Andre lure taster:
Windows	Mac	Funksjon	

ALT:	ALT  ⌥
Også kallt
Tilvalg 
Option
	Hvis du holder nede Tilvalg-tasten mens en meny er åpen, vises skjulte menyobjekter. I mange programmer kan du for eksempel holde ned Tilvalg-tasten mens Arkiv-menyen er åpen, så endres Arkiv > Lukk til Arkiv > Lukk alle.	

Home og End	Kommando (⌘)-
venstrepil og
Kommando (⌘)-
høyrepil	På Macintosh-maskinen bruker du Kommando- og piltastene til å gå til begynnelsen og slutten av gjeldende linje, og du bruker Home- og End-tastene til å gå til begynnelsen og slutten av gjeldende dokument.	

Print Screen	Kommando (⌘)-
Skift+3	Tar bilde av skjermen. Kommando (⌘)-
CTRL+Skift+3 tar bilde av hele skjermen.	

Back slash \	ALT + Shift + 7	Denne kan være vanskelig  å finne. På Windows ligger den på 7-tallet	

CTRL+A
Velg eller marker alt	
CMD+A	Velger alt, alle linjer, all tekst etc	

CTRL+m	
CMD+m	
Minimer vindu	
CTRL +x	CMD+x	Klipp ut (Cut)	
CTRL +v	CMD+v	Kopier fra utklippstavlen	
CTRL +c	CMD+c	Kopier fra utkippstavlen	
CTRL +p	Cmp+p	Skriv ut	
CTRL +s	CMD+s	Lagre (f.eks dokument)	
CTRL +q	CMD+q	Lukk program	
CTRL +w	CMD+w	Lukk vindu/fil	
CTRL +z	CMD+z	Angre	
CTRL + tabulatortast  ⇥	CMD+tabulatortast  ⇥	Bla mellom flere programmer